title: Regulamentul de punere în aplicare (UE) 2017/285 al Comisiei din 15 februarie 2017 privind clasificarea anumitor mărfuri în Nomenclatura combinată

text:
               18.2.2017

               RO

               Jurnalul Oficial al Uniunii Europene

               L 42/5

         REGULAMENTUL DE PUNERE ÎN APLICARE (UE) 2017/285 AL COMISIEI
   din 15 februarie 2017
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.

               (4)

               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 februarie 2017.

            Pentru Comisie,

            pentru președinte

         Stephen QUEST

            Director general

            Direcția Generală Impozitare și Uniune Vamală

      (1)  JO L 269, 10.10.2013, p. 1.

      (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Un elicopter multirotor comandat de la distanță (așa-numit „dronă”), cu o lungime a diagonalei de 35 cm și o greutate de 1 030  g, ambalat împreună cu o unitate de control la distanță în vederea vânzării cu amănuntul.
                  Elicopterul este dotat cu un sistem care să îi asigure stabilitatea, cu Wi-Fi și cu un modul GPS (Global Positioning System – sistem de poziționare globală). Viteza maximă de zbor este de aproximativ 54 km/h, iar timpul de zbor este de 25 de minute.
                  Unitatea de control la distanță funcționează la o frecvență de 2,4 GHz și este alimentată de 4 baterii.
                  Elicopterul poate fi controlat de unitatea de control la distanță (într-o zonă deschisă) pe o distanță de până la 1 000  m.

                  8802 11 00

                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului de la codurile NC 8802  și 8802 11 00 .
                  Dat fiind că elicopterul este dotat cu sisteme de zbor avansate și are o viteză maximă substanțială, el nu poate fi considerat o jucărie în sensul poziției 9503 .
                  Prin urmare, elicopterul trebuie clasificat la codul NC 8802 11 00  drept elicopter cu o greutate fără încărcătură de maximum 2 000  kg.


title: Regulamentul de punere în aplicare (UE) 2016/199 al Comisiei din 9 februarie 2016 de înregistrare a unei denumiri în Registrul denumirilor de origine protejate și al indicațiilor geografice protejate [Mojama de Isla Cristina (IGP)]

text:
               16.2.2016

               RO

               Jurnalul Oficial al Uniunii Europene

               L 39/4

         REGULAMENTUL DE PUNERE ÎN APLICARE (UE) 2016/199 AL COMISIEI
   din 9 februarie 2016
   de înregistrare a unei denumiri în Registrul denumirilor de origine protejate și al indicațiilor geografice protejate [Mojama de Isla Cristina (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Mojama de Isla Cristina”, depusă de Spania, a fost publicată în Jurnalul Oficial al Uniunii Europene
                   (2).

               (2)

               Întrucât Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Mojama de Isla Cristina” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Mojama de Isla Cristina” (IGP).
   Denumirea menționată la primul paragraf identifică un produs din clasa 1.7. Pești, moluște și crustacee proaspete și produse derivate, prevăzută în anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 februarie 2016.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 323, 1.10.2015, p. 11.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2017/119 al Comisiei din 13 ianuarie 2017 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Speck Alto Adige/Südtiroler Markenspeck/Südtiroler Speck (IGP)]

text:
               25.1.2017

               RO

               Jurnalul Oficial al Uniunii Europene

               L 19/26

         REGULAMENTUL DE PUNERE ÎN APLICARE (UE) 2017/119 AL COMISIEI
   din 13 ianuarie 2017
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Speck Alto Adige/Südtiroler Markenspeck/Südtiroler Speck (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Italiei de aprobare a unei modificări a caietului de sarcini al indicației geografice protejate „Speck Alto Adige”/„Südtiroler Markenspeck”/„Südtiroler Speck”, înregistrată în temeiul Regulamentului (CE) nr. 1107/96 al Comisiei (2), astfel cum a fost modificat prin Regulamentul de punere în aplicare (UE) nr. 1364/2011 al Comisiei (3).

               (2)

               Întrucât modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Speck Alto Adige”/„Südtiroler Markenspeck”/„Südtiroler Speck” (IGP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 ianuarie 2017.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului (JO L 148, 21.6.1996, p. 1).

      (3)  Regulamentul de punere în aplicare (UE) nr. 1364/2011 al Comisiei din 19 decembrie 2011 de aprobare a unor modificări care nu sunt minore din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Speck Alto Adige/Südtiroler Markenspeck/Südtiroler Speck (IGP)] (JO L 341, 22.12.2011, p. 25).

      (4)  JO C 334, 10.9.2016, p. 9.


|

32011R1335

Regulamentul de punere în aplicare (UE) nr. 1335/2011 al Comisiei din 19 decembrie 2011 de stabilire a valorilor forfetare de import pentru fixarea prețului de intrare pentru anumite fructe și legume

Jurnalul Oficial L 336 , 20/12/2011 p. 0072 - 0073

		Regulamentul de punere în aplicare (UE) nr. 1335/2011 al Comisieidin 19 decembrie 2011de stabilire a valorilor forfetare de import pentru fixarea prețului de intrare pentru anumite fructe și legumeCOMISIA EUROPEANĂ,având în vedere Tratatul privind funcționarea Uniunii Europene,având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) [1],având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate [2], în special articolul 136 alineatul (1),întrucât:Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv,ADOPTĂ PREZENTUL REGULAMENT:Articolul 1Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.Articolul 2Prezentul regulament intră în vigoare la 20 decembrie 2011.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 19 decembrie 2011.Pentru Comisie, pentru președinteJosé Manuel Silva RodríguezDirector general pentru agricultură și dezvoltare rurală[1] JO L 299, 16.11.2007, p. 1.[2] JO L 157, 15.6.2011, p. 1.--------------------------------------------------ANEXĂValorile forfetare de import pentru determinarea prețului de intrare pentru anumite fructe și legume(EUR/100 kg) |Cod NC | Codul țărilor terțe [1] | Valoare forfetară de import |07020000 | AL | 60,1 |MA | 72,9 |TN | 88,5 |TR | 106,7 |ZZ | 82,1 |07070005 | TR | 119,2 |ZZ | 119,2 |07099070 | MA | 42,8 |TR | 147,9 |ZZ | 95,4 |08051020 | AR | 41,5 |BR | 39,7 |CL | 30,5 |MA | 56,0 |TR | 58,3 |ZA | 54,3 |ZZ | 46,7 |08052010 | MA | 70,9 |TR | 79,7 |ZZ | 75,3 |08052030, 08052050, 08052070, 08052090 | IL | 84,4 |TR | 84,8 |ZZ | 84,6 |08055010 | AR | 52,9 |TR | 49,1 |ZZ | 51,0 |08081080 | CA | 112,8 |US | 108,1 |ZZ | 110,5 |08082050 | CN | 69,3 |ZZ | 69,3 |[1] Nomenclatorul țărilor, astfel cum este stabilit prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul "ZZ" reprezintă "alte origini".--------------------------------------------------


title: Regulamentul de punere în aplicare (UE) nr. 1074/2012 al Comisiei din 15 noiembrie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               16.11.2012

               RO

               Jurnalul Oficial al Uniunii Europene

               L 319/1

         REGULAMENTUL DE PUNERE ÎN APLICARE (UE) NR. 1074/2012 AL COMISIEI
   din 15 noiembrie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 noiembrie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  39,0

                  MA

                  47,0

                  TR

                  65,6

                  ZZ

                  50,5

                  0707 00 05

                  AL

                  56,4

                  EG

                  140,2

                  MK

                  42,0

                  TR

                  81,0

                  ZZ

                  79,9

                  0709 93 10

                  MA

                  135,3

                  TR

                  110,7

                  ZZ

                  123,0

                  0805 20 10

                  MA

                  139,0

                  ZA

                  144,8

                  ZZ

                  141,9

                  0805 20 30, 0805 20 50, 0805 20 70, 0805 20 90

                  HR

                  41,4

                  TR

                  82,4

                  ZA

                  194,4

                  ZZ

                  106,1

                  0805 50 10

                  AR

                  57,4

                  TR

                  88,7

                  ZA

                  59,8

                  ZZ

                  68,6

                  0806 10 10

                  BR

                  268,8

                  LB

                  256,5

                  PE

                  327,4

                  TR

                  160,7

                  US

                  289,6

                  ZZ

                  260,6

                  0808 10 80

                  CA

                  157,0

                  CL

                  151,2

                  CN

                  79,8

                  MK

                  36,9

                  NZ

                  162,5

                  US

                  193,7

                  ZA

                  147,7

                  ZZ

                  132,7

                  0808 30 90

                  CN

                  47,4

                  TR

                  105,8

                  ZZ

                  76,6

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2017/779 al Comisiei din 4 mai 2017 de stabilire a valorilor forfetare de import pentru fixarea prețului de intrare pentru anumite fructe și legume

text:
               5.5.2017

               RO

               Jurnalul Oficial al Uniunii Europene

               L 116/28

         REGULAMENTUL DE PUNERE ÎN APLICARE (UE) 2017/779 AL COMISIEI
   din 4 mai 2017
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 mai 2017.

            Pentru Comisie,

            pentru președinte

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  EG

                  223,3

                  MA

                  83,3

                  TR

                  97,0

                  ZZ

                  134,5

                  0707 00 05

                  MA

                  79,4

                  TR

                  125,0

                  ZZ

                  102,2

                  0709 93 10

                  TR

                  140,7

                  ZZ

                  140,7

                  0805 10 22 , 0805 10 24 , 0805 10 28

                  EG

                  51,0

                  IL

                  80,7

                  MA

                  65,6

                  TR

                  65,5

                  ZZ

                  65,7

                  0805 50 10

                  TR

                  61,0

                  ZZ

                  61,0

                  0808 10 80

                  AR

                  88,6

                  BR

                  115,1

                  CL

                  125,8

                  NZ

                  141,7

                  ZA

                  105,1

                  ZZ

                  115,3

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2017/988 al Comisiei din 6 iunie 2017 de stabilire a standardelor tehnice de punere în aplicare privind formatele, modelele și procedurile standard referitoare la mecanismele de cooperare în ceea ce privește locurile de tranzacționare ale căror activități au o importanță semnificativă într-un stat membru gazdă (Text cu relevanță pentru SEE. )

text:
                  13.6.2017

                  RO

                  Jurnalul Oficial al Uniunii Europene

                  L 149/3

            REGULAMENTUL DE PUNERE ÎN APLICARE (UE) 2017/988 AL COMISIEI
      din 6 iunie 2017
      de stabilire a standardelor tehnice de punere în aplicare privind formatele, modelele și procedurile standard referitoare la mecanismele de cooperare în ceea ce privește locurile de tranzacționare ale căror activități au o importanță semnificativă într-un stat membru gazdă
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (1), în special articolul 79 alineatul (9),
      întrucât:

                  (1)

                  Pentru a permite autorităților competente din statele membre de origine și din statele membre gazdă să își exercite în mod eficient atribuțiile în temeiul Directivei 2014/65/UE în ceea ce privește operațiunile unui loc de tranzacționare care au devenit de importanță semnificativă în statul membru gazdă, este important să se faciliteze cooperarea dintre autoritățile respective prin asigurarea unor formate, modele și proceduri standard pentru instituirea unor mecanisme de cooperare proporționale.

                  (2)

                  Autoritățile competente ar trebui să utilizeze formate, modele și proceduri standard ca bază pentru mecanismele de cooperare, dar ar trebui și să poată să le adapteze sub formă de acorduri bilaterale sau multilaterale, conform particularităților fiecărui caz, pentru a stabili modul adecvat de cooperare în ceea ce privește supravegherea.

                  (3)

                  Autoritățile competente din statele membre de origine și din statele membre gazdă ar trebui să urmeze proceduri standardizate pentru transmiterea și prelucrarea solicitărilor privind cooperarea, partajarea în permanență a informațiilor, consultarea și acordarea de asistență, fără a fi afectate alte tipuri de cooperare asupra cărora pot conveni ulterior, inclusiv pentru coordonarea procesului decizional.

                  (4)

                  Cele mai multe mecanisme de cooperare ar trebui să se concretizeze conform modalităților prevăzute de Regulamentul delegat (UE) 2017/589 al Comisiei (2). Formatele, modelele și procedurile standard care permit adaptarea mecanismelor respective ar trebui stabilite astfel încât să se obțină un grad mai ridicat de implicare a autorității competente din statul membru gazdă, în cazul în care, în jurisdicția respectivă, există un impact mai mare asupra pieței valorilor mobiliare și asupra protecției investitorilor.

                  (5)

                  Acordurile de cooperare ar trebui să se bazeze pe cele mai bune practici, inclusiv pe principiile prevăzute în Ghidul privind acordurile de cooperare și schimb de informații dintre autoritățile competente și dintre autoritățile competente și Autoritatea Europeană pentru Valori Mobiliare și Piețe (ESMA) (3) și în Memorandumul multilateral de înțelegere aferent acestuia privind mecanismele de cooperare și schimbul de informații (4), pentru a se asigura faptul că sunt acoperite toate domeniile relevante pentru cooperarea eficientă dintre autoritățile competente și pentru a se beneficia de experiența acumulată de autoritățile competente și de ESMA în stabilirea unei cooperări transfrontaliere continue.

                  (6)

                  Deoarece gradul de cooperare în ceea ce privește supravegherea depinde de natura și amploarea modificărilor și a evoluțiilor operațiunilor sau a structurii locurilor de tranzacționare relevante, este necesar să se prevadă un număr minim de acțiuni pentru care utilizarea formatelor, modelelor și procedurilor standard, între autoritățile competente din statul membru de origine și din statul membru gazdă, ar trebui să fie punctul de plecare pentru a se stabili mecanisme de cooperare proporționale.

                  (7)

                  Atunci când solicită asistență pentru luarea unei declarații, deschiderea unei anchete sau efectuarea unui control la sediu, autoritățile competente ar trebui să explice în mod clar de ce este necesară asistența respectivă pentru exercitarea atribuțiilor de către autoritățile respective.

                  (8)

                  Pentru a se permite implicarea tuturor autorităților competente relevante, alte autorități competente ar trebui să aibă posibilitatea de a solicita să devină parte la acordul de cooperare existent în cazul în care locul de tranzacționare pentru care s-a încheiat acordul respectiv, ca rezultat al evoluțiilor comerciale ulterioare, devine de importanță semnificativă și în alte state membre gazdă.

                  (9)

                  În cazul în care, în circumstanțe neobișnuite, sunt necesare acțiuni urgente pentru îndeplinirea obligațiilor în temeiul Directivei 2014/65/UE sau al Regulamentului (UE) nr. 600/2014 al Parlamentului European și al Consiliului (5) ori pentru a se asigura stabilitatea pieței într-un stat membru, acordul standard privind mecanismele de cooperare ar trebui să permită autorității competente să amâne în mod rezonabil îndeplinirea obligațiilor care îi revin în temeiul acordului respectiv.

                  (10)

                  Din motive de convergență și pentru a se asigura funcționarea uniformă a piețelor financiare, este necesar ca dispozițiile prevăzute de prezentul regulament și dispozițiile naționale corespunzătoare care transpun Directiva 2014/65/UE să se aplice de la aceeași dată.

                  (11)

                  Prezentul regulament se bazează pe proiectul de standarde tehnice de punere în aplicare transmis Comisiei de către ESMA.

                  (12)

                  ESMA a solicitat punctul de vedere al Grupului părților interesate din domeniul valorilor mobiliare și piețelor, instituit în conformitate cu articolul 37 din Regulamentul (UE) nr. 1095/2010 al Parlamentului European și al Consiliului (6), referitor la proiectul de standarde tehnice de punere în aplicare pe care se bazează prezentul regulament,

            ADOPTĂ PREZENTUL REGULAMENT:
      Articolul 1
      Formatul și utilizarea formularelor și modelelor și procedurilor standard privind mecanismele de cooperare
      (1)   Autoritățile competente din statul membru de origine și din statul membru gazdă ale unui loc de tranzacționare ale cărui operațiuni au devenit de importanță semnificativă în sensul articolului 79 alineatul (2) din Directiva 2014/65/UE adoptă mecanisme de cooperare proporționale printr-un acord de cooperare conform celui prevăzut în anexa I.
      (2)   Autoritățile competente din statul membru de origine și din statul membru gazdă pot să adapteze sau să completeze acordul de cooperare standard prevăzut în anexa I pentru a se asigura faptul că prevederile acestuia sunt proporționale cu situațiile particulare în care este necesară cooperarea.
      (3)   Autoritățile competente din statul membru de origine și din statul membru gazdă transmit solicitările privind cooperarea în formatul prevăzut în anexa II și răspund solicitărilor în formatul prevăzut în anexa III.
      Articolul 2
      Intrarea în vigoare și aplicarea
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      Se aplică de la 3 ianuarie 2018.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 6 iunie 2017.

               Pentru Comisie

               Președintele

            Jean-Claude JUNCKER

         (1)  JO L 173, 12.6.2014, p. 349.

         (2)  Regulamentul delegat (UE) 2017/589 al Comisiei din 19 iulie 2016 de completare a Directivei 2014/65/UE a Parlamentului European și a Consiliului în ceea ce privește standardele tehnice de reglementare care precizează cerințele organizatorice aplicabile firmelor de investiții care efectuează tranzacții algoritmice (JO L 87, 31.3.2017, p. 417).

         (3)  ESMA/2014/298. Disponibil la: https://www.esma.europa.eu/databases-library/esma-library

         (4)  ESMA/2014/608. Disponibil la: https://www.esma.europa.eu/databases-library/esma-library

         (5)  Regulamentul (UE) nr. 600/2014 al Parlamentului European și al Consiliului din 15 mai 2014 privind piețele instrumentelor financiare și de modificare a Regulamentului (UE) nr. 648/2012 (JO L 173, 12.6.2014, p. 84).

         (6)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).

         ANEXA I

            Acordul standard privind mecanismele de cooperare în cazul în care operațiunile unui loc de tranzacționare devin de importanță semnificativă într-un stat membru gazdă

         Pentru a se adopta mecanisme de cooperare proporționale între [autoritatea competentă din statul membru gazdă] (denumită în continuare „autoritatea gazdă”) și [autoritatea competentă din statul membru de origine] (denumită în continuare „autoritatea de origine”) în ceea ce privește operațiunile [locului de tranzacționare] (denumit în continuare „locul de tranzacționare”) care sunt de importanță semnificativă pentru funcționarea pieței valorilor mobiliare și pentru protecția investitorilor din [statul membru gazdă] (denumit în continuare „statul membru gazdă”), autoritatea de origine și autoritatea gazdă (denumite în continuare „autoritățile”) au convenit asupra următorului acord:
         Articolul 1
         Scop și prevederi generale
         Scopul prezentului acord este de a asigura un cadru de cooperare între [autoritatea competentă din statul membru de origine] și [autoritatea competentă din statul membru gazdă] în ceea ce privește exercitarea competențelor care le revin în raport cu operațiunile [locului de tranzacționare] care au devenit de importanță semnificativă în [statul membru gazdă]. Prezentul acord poate completa alte modalități de cooperare dintre autorități.
         Articolul 2
         Domeniul de acoperire al cooperării
         (1)   Autoritățile au convenit asupra următoarelor forme de cooperare:

                     [a se menționa formele de cooperare convenite de către autorități].

               (2)   Autoritățile au convenit să coopereze în ceea ce privește deciziile referitoare la următoarele acțiuni, în măsura în care acestea sunt relevante pentru locul de tranzacționare: [a se selecta, dintre următoarele, opțiunile relevante pentru domeniul de acoperire al cooperării]

                     alianțe, fuziuni, achiziții semnificative, deschiderea sau închiderea locului de tranzacționare sau a unei părți semnificative a acestuia

                     modificarea, acordarea, refuzarea sau încetarea condițiilor de acces pentru contrapărțile centrale și locul de tranzacționare

                     modificări ale participațiilor care determină modificări în deținerea controlului, în structura corporatistă, în guvernanța corporativă și alte măsuri de integrare sau de restructurare a locului de tranzacționare

                     demiteri sau numiri în consiliul de administrație sau de supraveghere al locului de tranzacționare

                     reguli noi de tranzacționare semnificative sau modificarea semnificativă a regulilor existente în ceea ce privește în special, accesul în piață al investitorilor din statul membru gazdă sau cotarea titlurilor de valoare ale societăților listate din statul membru gazdă

                     modificări semnificative ale sistemelor și ale mecanismelor de control instituite de locul de tranzacționare, inclusiv ale sistemelor informatice, mecanismelor de audit și procedurilor de management al riscului

                     modificări semnificative, inclusiv prin externalizare, ale resurselor financiare, umane sau tehnologice ale locului de tranzacționare

                     exercitarea competențelor de supraveghere menționate la articolul 69 alineatul (2) literele (e), (f), (h), (k), (l), (m)-(q), (s) și (t) din Directiva 2014/65/UE a Parlamentului European și a Consiliului (1), cu impact semnificativ asupra locului de tranzacționare sau a participanților acestuia

                     impunerea de sancțiuni pentru nerespectarea prevederilor menționate la articolul 70 din Directiva 2014/65/UE, cu impact semnificativ asupra locului de tranzacționare sau a participanților acestuia

                     alte acțiuni [a se descrie acțiunile]

               Articolul 3
         Procedurile pentru transmiterea și prelucrarea solicitărilor privind cooperarea
         (1)   Solicitarea privind cooperarea și răspunsul la aceasta se transmit în scris, pe un suport durabil. Ambele documente sunt adresate persoanelor de contact desemnate în conformitate cu alineatul (3).
         (2)   Comunicarea dintre autoritatea competentă care transmite solicitarea privind cooperarea (denumită în continuare „autoritatea solicitantă”) și autoritatea competentă căreia i se transmite solicitarea privind cooperarea (denumită în continuare „autoritatea solicitată”) se efectuează prin cele mai rapide mijloace, ținându-se cont de aspectele legate de confidențialitate, de timpul necesar pentru corespondență, de volumul informațiilor care se comunică și de accesul facil la acestea al autorității solicitante.
         (3)   În sensul prezentului acord, fiecare autoritate desemnează una sau mai multe persoane de contact pentru asigurarea comunicării.
         (4)   Autoritatea solicitantă transmite solicitarea privind cooperarea în formatul prevăzut în anexa II la Regulamentul de punere în aplicare (UE) 2017/988 al Comisiei (2) și include informațiile cuprinse în anexa respectivă, menționând cu precădere relevanța cooperării solicitate pentru funcționarea pieței sau pentru protecția investitorilor din statul membru gazdă și alte aspecte legate de confidențialitatea informațiilor care pot fi obținute. Autoritatea solicitată transmite prompt clarificările solicitate conform alineatului (5) litera (b).
         (5)   Autoritatea solicitată efectuează următoarele acțiuni după primirea unei solicitări privind cooperarea:

                     (a)

                     confirmă primirea solicitării privind cooperarea cât mai curând posibil și cel puțin în termen de șapte zile calendaristice de la primirea acesteia, indicând detaliile persoanei de contact și, dacă este posibil la momentul respectiv, data estimată pentru transmiterea răspunsului;

                     (b)

                     solicită, în orice formă, clarificări suplimentare în cazul în care are nelămuriri cu privire la conținutul exact al cooperării solicitate;

                     (c)

                     răspunde prompt la solicitarea privind cooperarea în formatul prevăzut în anexa III, transmițând informațiile menționate în formatul respectiv.

               (6)   Atunci când devine evident că va exista o întârziere de mai mult de șapte zile calendaristice față de data estimată pentru transmiterea răspunsului, comunicată în conformitate cu alineatul (5) litera (a), autoritatea solicitată informează autoritatea solicitantă cu privire la aceasta. În cazul în care solicitarea a fost clasificată de autoritatea solicitantă ca fiind urgentă, autoritățile convin cu privire la frecvența actualizărilor referitoare la solicitarea respectivă.
         (7)   Autoritățile se consultă reciproc cât mai repede posibil pentru a rezolva dificultățile care pot apărea atunci când se prelucrează o solicitare, inclusiv aspectele legate de costuri.
         (8)   Pentru a se asigura optimizarea cooperării, autoritățile își transmit reciproc opinii privind utilitatea cooperării primite, consecințele asupra cazului pentru care s-a solicitat cooperarea și eventualele probleme înregistrate în procesul de cooperare.
         Articolul 4
         Răspunsul la solicitarea privind cooperarea
         (1)   Autoritatea solicitată ia toate măsurile necesare pentru a acorda fără întârziere cooperarea solicitată. Autoritatea solicitată se asigură că toate acțiunile necesare sunt desfășurate cu promptitudine, având în vedere complexitatea solicitării și necesitatea, dacă este cazul, de a implica terți sau o altă autoritate.
         (2)   Autoritatea solicitată poate să refuze să dea curs unei solicitări privind cooperarea în cazul în care consideră că o astfel de acțiune ar implica adoptarea unei măsuri contrare legii. În cazul în care autoritatea solicitată refuză să acționeze, aceasta informează autoritatea solicitantă utilizând formatul prevăzut în anexa III la Regulamentul de punere în aplicare (UE) 2017/988, inclusiv descrierea detaliată a circumstanțelor care justifică decizia respectivă.
         Articolul 5
         Procedurile pentru mecanismele de cooperare permanentă
         (1)   Autoritățile stabilesc proceduri privind reuniunile periodice și ad-hoc, la care participă persoanele de contact desemnate pentru administrarea mecanismelor de cooperare în mod eficient.
         (2)   Autoritatea solicitată informează autoritatea solicitantă, în cel mai scurt timp posibil cu privire la existența unor circumstanțe neobișnuite care pot afecta îndeplinirea obligațiilor care îi revin în temeiul prezentului acord și, dacă este cazul, cu privire la măsurile luate în situația respectivă.
         Articolul 6
         Procedurile privind consultarea
         (1)   Autoritățile se consultă reciproc înainte de a adopta decizii în raport cu acțiunile selectate în conformitate cu articolul 2 alineatul (2).
         (2)   În cazul în care autoritatea solicitată notifică autoritatea solicitantă în conformitate cu articolul 5 alineatul (2) în ceea ce privește acțiunile selectate în conformitate cu articolul 2 alineatul (2), autoritățile se consultă reciproc cel puțin cu privire la modul de abordare din punctul de vedere al supravegherii și cu privire la măsurile preconizate pentru a aborda acțiunile relevante.
         Articolul 7
         Procedurile privind asistența: solicitarea privind luarea unei declarații unei persoane
         (1)   În cazul în care intenționează să solicite luarea unei declarații unei persoane, autoritatea solicitantă colaborează cu autoritatea căreia îi transmite solicitarea, în ceea ce privește toate elementele următoare:

                     (a)

                     limitări sau restricții juridice și diferențe de prevederi procedurale;

                     (b)

                     drepturile persoanei de la care urmează să se ia declarația, inclusiv, dacă este cazul, aspectele privind autodenunțul;

                     (c)

                     necesitatea participării unor angajați din cadrul autorității solicitante în calitate de observatori sau în calitate de participanți activi;

                     (d)

                     rolul angajaților autorității solicitate și al celor ai autorității solicitante în luarea declarației;

                     (e)

                     dacă persoana căreia urmează să îi fie luată declarația are dreptul să fie asistată de un reprezentant legal și, dacă da, în ce măsură reprezentantul legal poate interveni în timpul luării declarației, inclusiv în ceea ce privește înregistrarea declarației sau raportul privind declarația;

                     (f)

                     dacă declarația urmează să fie luată pe bază voluntară sau în regim obligatoriu;

                     (g)

                     dacă persoana de la care urmează să se ia declarația este martor sau suspect;

                     (h)

                     dacă declarația ar putea fi utilizată în cadrul procedurilor penale și dacă aceasta urmează a fi utilizată în cadrul procedurilor penale, în cazul în care acest fapt este cunoscut;

                     (i)

                     dacă declarația este recunoscută în jurisdicția autorității solicitante;

                     (j)

                     înregistrarea declarației și procedurile aplicabile;

                     (k)

                     procedurile privind certificarea sau confirmarea declarației de către persoana care dă declarația, inclusiv dacă certificarea sau confirmarea urmează să se realizeze după luarea declarației;

                     (l)

                     procedura de transmitere a declarației autorității solicitante de către autoritatea solicitată, inclusiv formatul și perioada prevăzute.

               (2)   Autoritățile se asigură că sunt instituite mecanisme pentru personalul operațional pentru a acționa în mod eficient și, în special, pentru a ajunge la un acord cu privire la toate aspectele următoare:

                     (a)

                     planificarea datelor;

                     (b)

                     informații suplimentare care ar putea fi necesare;

                     (c)

                     lista de întrebări care urmează a fi adresate persoanei căreia i se ia declarația și revizuirea listei respective;

                     (d)

                     procedurile privind deplasările, inclusiv pentru a se asigura faptul că autoritățile sunt în măsură să se întâlnească pentru a discuta despre subiectul respectiv înainte de luarea declarației;

                     (e)

                     proceduri privind regimul lingvistic.

               Articolul 8
         Procedurile privind asistența: solicitarea ca o autoritate să deschidă o anchetă sau să efectueze un control la sediu
         (1)   În cazul în care autoritatea solicitată decide să deschidă o anchetă sau să efectueze un control la sediu, la cererea autorității solicitante, demersurile de supraveghere și de anchetă întreprinse de către autoritatea solicitată rămân în responsabilitatea și sub controlul total al acesteia. Autoritatea solicitantă și autoritatea solicitată pot să se consulte reciproc cu privire la cel mai bun mod de a se obține un efect util în urma solicitării de a se deschide o anchetă sau de a se efectua un control la sediu. Autoritatea solicitată informează autoritatea solicitantă cu privire la stadiul anchetei sau al controlului la sediu și transmite constatările cât mai curând posibil.
         (2)   În cazul în care se depune o solicitare de a se deschide o anchetă sau de a se efectua un control la sediu, autoritatea solicitantă și autoritatea solicitată se consultă reciproc cu privire la avantajele de a realiza în comun ancheta sau controlul la sediu.
         (3)   Pentru a decide dacă inițiază o anchetă în comun sau un control la sediu în comun, autoritatea solicitantă și autoritatea solicitată iau în considerare cel puțin toate elementele următoare:

                     (a)

                     alte solicitări privind cooperarea efectuate de autoritatea solicitantă care ar putea indica faptul că este util să se efectueze în comun o anchetă sau un control la sediu;

                     (b)

                     dacă autoritățile derulează separat cercetări în cazul unei probleme cu implicații transfrontaliere pentru care ar fi mai adecvat să se efectueze în comun o anchetă sau un control la sediu;

                     (c)

                     aspecte referitoare la principiul ne bis in idem;

                     (d)

                     cadrul juridic și de reglementare din fiecare jurisdicție, pentru a se asigura faptul că autoritățile înțeleg corect eventualele restricții și limitările juridice privind efectuarea în comun a unei anchete sau a unui control la sediu și posibilele acțiuni ulterioare, inclusiv aspectele referitoare la principiul ne bis in idem;

                     (e)

                     măsurile necesare cu privire la conducerea și direcționarea anchetei sau a controlului la sediu;

                     (f)

                     acțiuni de constatare în comun a faptelor;

                     (g)

                     alocarea de resurse și numirea persoanelor;

                     (h)

                     acțiunile care urmează să fie întreprinse, în comun sau individual, de către acestea;

                     (i)

                     posibilitatea de a institui un plan de acțiune comun și de a programa activitățile pentru fiecare autoritate;

                     (j)

                     schimbul reciproc de informații obținute și raportarea rezultatelor acțiunilor efectuate individual;

                     (k)

                     aspecte specifice.

               (4)   În cazul în care autoritatea solicitantă și autoritatea solicitată încep efectuarea în comun a unei anchete sau a unui control la sediu, acestea efectuează toate demersurile următoare:

                     (a)

                     convin asupra procedurilor privind efectuarea și finalizarea anchetei sau a controlului;

                     (b)

                     sunt într-un dialog permanent pentru a coordona procesul de obținere a informațiilor și de constatare a faptelor;

                     (c)

                     lucrează îndeaproape și cooperează cu privire la efectuarea în comun a anchetei sau a controlului la sediu;

                     (d)

                     acordă reciproc asistență în ceea ce privește acțiunile de impunere ulterioare în măsura permisă din punct de vedere legal, inclusiv prin coordonarea procedurilor sau a altor acțiuni de impunere (administrative, civile sau penale), aferente rezultatului anchetei în comun sau a controlului la sediu în comun, sau dacă este cazul, în ceea ce privește condițiile pentru restituire.

               (5)   La inițierea unei anchete în comun sau a unui control la sediu în comun, autoritatea solicitantă și autoritatea solicitată iau în considerare cel puțin toate elementele următoare:

                     (a)

                     prevederile legislației specifice care fac obiectul anchetei sau al controlului la sediu;

                     (b)

                     elaborarea unui plan de acțiune comun, inclusiv principalele obiective și alocarea responsabilităților în ceea ce privește întocmirea raportului, ținându-se cont de prioritățile fiecărei autorități;

                     (c)

                     identificarea și evaluarea limitărilor sau restricțiilor de ordin juridic și a diferențelor procedurale referitoare la acțiunile de anchetare sau de impunere ori la alte tipuri de acțiuni, inclusiv a drepturilor persoanei care face obiectul anchetei;

                     (d)

                     identificarea și evaluarea privilegiilor profesionale juridice specifice care pot avea impact asupra acțiunilor de anchetare și a celor de impunere;

                     (e)

                     strategia privind publicul și presa;

                     (f)

                     modul de utilizare a informațiilor furnizate sau schimbate.

               Articolul 9
         Restricțiile privind confidențialitatea și utilizările permise ale informațiilor
         (1)   Autoritățile confirmă faptul că informațiile pe care le schimbă intră sub incidența articolelor 76 și 78 din Directiva 2014/65/UE.
         (2)   În temeiul legilor și al reglementărilor aplicabile în statul membru relevant, autoritățile mențin confidențialitatea informațiilor care nu sunt publice, referitoare la mecanismele de cooperare sau la schimbul de informații în temeiul prezentului acord, inclusiv a tuturor elementelor următoare:

                     (a)

                     solicitarea privind cooperarea și conținutul acesteia;

                     (b)

                     toate acțiunile determinate de solicitarea respectivă, inclusiv consultările bilaterale dintre autorități și, dacă este cazul, toate informațiile referitoare la refuzul de a stabili mecanisme de cooperare;

                     (c)

                     informațiile nesolicitate furnizate de o autoritate și faptul că informațiile respective au fost furnizate.

               (3)   Autoritățile se asigură că angajații proprii respectă obligațiile de confidențialitate aplicabile.
         (4)   În cazul în care, pentru a da curs solicitării privind cooperarea, autoritatea solicitată consideră că este necesar sau adecvat să se facă public faptul că autoritatea solicitantă a făcut solicitarea, aceasta face public faptul respectiv numai după ce se consultă cu autoritatea solicitantă despre natura și volumul informațiilor pe care intenționează să le facă publice și numai după ce obține acordul acesteia. În cazul în care autoritatea solicitantă nu este de acord ca informațiile să fie făcute publice, aceasta are opțiunea de a-și retrage solicitarea.
         Articolul 10
         Modificări, dispoziții suplimentare și revizuirea prezentului acord
         (1)   Prezentul acord poate fi modificat sau completat prin aprobarea scrisă în comun a autorităților.
         (2)   Autoritățile monitorizează și revizuiesc în mod regulat aplicarea prezentului acord și efectuează consultări pentru a îmbunătăți modul de funcționare a acestuia și pentru a soluționa eventualele dificultăți.
         Articolul 11
         Alte părți
         O autoritate care devine autoritate gazdă după intrarea în vigoare a prezentului acord poate solicita să devină parte la acesta.
         Articolul 12
         Soluționarea diferendelor
         Autoritățile depun eforturi pentru a soluționa diferendele cu privire la cooperarea solicitată sau acordată în temeiul prezentului acord ori cu privire la aplicarea procedurilor stabilite de acesta. În cazul în care diferendele dintre autoritatea solicitată și autoritatea solicitantă referitoare la cooperarea solicitată sau acordată nu pot fi soluționate, autoritățile respective le soluționează aplicând mecanismul de mediere cu caracter neobligatoriu prevăzut la articolul 31 litera (c) din Regulamentul (UE) nr. 1095/2010 al Parlamentului European și al Consiliului (3) de instituire a ESMA.
         Articolul 13
         Încetarea
         (1)   Prezentul acord se încheie pe durată nedeterminată. Acesta încetează în cazul în care locul de tranzacționare la care se referă nu mai este de importanță semnificativă în statul membru gazdă.
         (2)   Autoritatea care intenționează să se retragă din prezentul acord transmite, cu cel puțin 30 de zile calendaristice înainte, o notificare scrisă celeilalte autorități.
         (3)   Toate solicitările de informații transmise înainte de data efectivă a retragerii sunt prelucrate în conformitate cu prezentul acord, cu excepția cazului în care autoritatea care se retrage solicită altfel.
         (4)   În urma retragerii unei autorități din prezentul acord, autoritatea respectivă continuă să aplice măsurile de protecție a confidențialității prevăzute în prezentul acord.
         Articolul 14
         Publicarea
         Autoritățile publică prezentul acord de cooperare pe site-urile proprii. Modificările sau completările efectuate în temeiul articolului 10 sunt, de asemenea, publicate.
         Articolul 15
         Intrarea în vigoare
         Prezentul acord produce efecte începând de la data semnării de către autorități.
         Articolul 16
         Semnături

            [autoritatea de origine]

            [autoritatea gazdă]

            (1)  Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (JO L 173, 12.6.2014, p. 349).

            (2)  Regulamentul de punere în aplicare (UE) 2017/988 al Comisiei din 6 iunie 2017 de stabilire a standardelor tehnice de punere în aplicare privind formatele, modelele și procedurile standard referitoare la mecanismele de cooperare în ceea ce privește locurile de tranzacționare ale căror activități au o importanță semnificativă într-un stat membru gazdă (JO L 149, 13.6.2017, p. 3).

            (3)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).

         ANEXA II

            Formatul standard pentru solicitarea privind cooperarea

         Textul imaginii

            Numărul de referință:
            Data:
            Informații generale
            DE LA:
            Statul membru:
            Autoritatea solicitantă:
            Adresa sediului central:
            (Detalii privind persoana de contact desemnată)
            Nume:
            Telefon:
            E-mail:
            CĂTRE:
            Statul membru:
            Autoritatea solicitată:
            Adresa sediului central:
            (Detalii privind persoana de contact desemnată)
            Nume:
            Telefon:
            E-mail:
            Stimată Doamnă/Stimate Domnule [a se menționa numele corespunzător],
            În conformitate cu articolul 1 alineatul (3) din Regulamentul de punere în aplicare (UE) 2017/988 al Comisiei (1), asistența dumneavoastră urgentă [a se elimina dacă este cazul] este solicitată în legătură cu subiectul/subiectele prezentate în detaliu în cele ce urmează.
            V-aș fi recunoscător/recunoscătoare pentru asistența menționată anterior, acordată până la data de [a se menționa data estimativă până la care să fie transmis răspunsul și, în cazul unei solicitări urgente, termenul-limită până la care să fie transmise informațiile] sau, dacă acest lucru nu este posibil, v-aș ruga să indicați când anume estimați că veți putea să acordați asistența solicitată.
            (1) Regulamentul de punere în aplicare (UE) 2017/988 al Comisiei din 6 iunie 2017 de stabilire a standardelor tehnice de punere în aplicare privind formatele, modelele și procedurile standard referitoare la mecanismele de cooperare în ceea ce privește locurile de tranzacționare ale căror activități au o importanță semnificativă într-un stat membru gazdă (JO L 149, 13.6.2017, p. 3).

         Textul imaginii

            Tipul de solicitare privind asistența
            Vă rugăm să bifați căsuța/căsuțele corespunzătoare
            (1) Transmitere de informații
            (2) Luarea unei declarații
            (3) Deschidere a unei anchete sau a unei anchete în comun
            (4) Control la sediu
            (5) Altul
            Contextul și motivele care stau la baza solicitării privind asistența
            [a se menționa prevederea/prevederile din legislația sectorială în temeiul căreia/cărora autoritatea solicitantă are competența de a aborda subiectul]
            Solicitarea se referă la asistență în ceea ce privește
            [a se descrie obiectul solicitării, scopul pentru care se solicită asistența, faptele care fac necesară ancheta care constituie baza solicitării și a se explica utilitatea acesteia]
            În urma
            [dacă este cazul, a se menționa detaliile solicitărilor anterioare pentru a putea fi identificate]
            1. Transmiterea de informații
            (a) Descriere [din motive de claritate, este indicat a se separa titlurile subsecțiunii de instrucțiuni (în caractere cursive) pentru completarea subsecțiunilor respective]
            [a se descrie detaliat informațiile specifice solicitate, indicând motivele pentru care le considerați utile, și dacă sunt cunoscute, lista persoanelor care le-ar putea deține sau a locurilor de unde se pot obține]

         Textul imaginii

            (b) Identificarea instrumentelor financiare
            [în cazul în care solicitarea se referă la informații legate de o tranzacție sau de un ordin în legătură cu un anumit instrument financiar, a se furniza următoarele informații]
            Identificatorul produsului: [a se descrie exact instrumentul financiar, inclusiv cu menționarea codului ISIN]
            Identificatorul persoanei:
            [a se menționa identitatea tuturor persoanelor care au legătură cu tranzacția sau cu ordinul, inclusiv a persoanelor care tranzacționează instrumentul financiar sau în numele cărora se consideră că are loc tranzacția]
            Datele:
            [a se menționa datele între care au avut loc tranzacțiile sau ordinele aferente instrumentului financiar, inclusiv, în cazul unei perioade semnificative, motivele pentru care sunt utile datele referitoare la întreaga perioadă]
            (c) Persoanele în cauză
            [în cazul în care solicitarea se referă la informații cu privire la firma sau activitățile unei persoane, a se furniza informații cât mai precise pentru a se putea identifica persoana respectivă]
            (d) Aspecte speciale în ceea ce privește sensibilitatea informațiilor
            [în cazul în care există considerente speciale legate de caracterul sensibil al informațiilor solicitate, a se indica nivelul de sensibilitate al informațiilor menționate în solicitare și alte măsuri de precauție speciale de aplicat în procesul de obținere a informațiilor, din motive legate de derularea anchetei]
            (e) Informații suplimentare
            [a se menționa dacă autoritatea solicitantă a contactat sau va contacta altă autoritate sau agenție de asigurare a respectării legii în legătură cu obiectul solicitării ori altă autoritate despre care are cunoștință că are un interes activ față de obiectul solicitării]
            (f) Caracterul urgent
            [în cazul unei solicitări cu caracter urgent și al stabilirii de termene-limită, a se prezenta o explicație completă cu privire la caracterul urgent al solicitării și o explicație pentru termenele-limită până la care autoritatea solicitantă a solicitat să se transmită informațiile.]
            2. Luarea unei declarații
            (a) Declarație: sub jurământ /pe proprie răspundere
            (b) Motivul pentru care este necesară luarea unei declarații și scopul acesteia:

         Textul imaginii

            (c) Numele persoanei/persoanelor căreia/cărora urmează să îi/le fie luată declarația:
            [a se menționa detaliile persoanelor cărora urmează să le fie luată declarația, pentru a permite autorității solicitate să înceapă procesul de citare, dacă este cazul]
            (d) Descrierea detaliată a informațiilor solicitate, inclusiv lista preliminară de întrebări (în cazul în care este disponibilă la momentul transmiterii solicitării):
            (e) Informații suplimentare
            [a se menționa dacă este necesar ca angajați ai autorității solicitante să participe la luarea declarației, detalii cu privire la angajații respectivi, dacă este cazul și a se descrie prevederile legale și procedurale care trebuie respectate pentru a se asigura faptul că declarațiile obținute sunt recunoscute în jurisdicția autorității solicitante]
            3. Deschiderea unei anchete sau a unei anchete în comun
            [în cazul în care solicitarea se referă la deschiderea unei anchete în numele autorității solicitante, a se furniza informații care să permită autorității solicitate să evalueze dacă este util să participe la o anchetă în comun, inclusiv propunerea autorității solicitante referitoare la ancheta în comun, motivele acesteia și beneficiile estimate pentru autoritatea solicitată; a se menționa toate informațiile relevante necesare pentru a permite autorității solicitate să acorde asistența necesară prin deschiderea unei anchete sau a unei anchete în comun, după caz]
            4. Inițierea unui control la sediu sau a unui control la sediu în comun
            [în cazul în care solicitarea se referă la inițierea unui control la sediu în numele autorității solicitante, a se furniza informații care să permită autorității solicitate să evalueze dacă este util să participe la un control la sediu în comun, inclusiv propunerea autorității solicitante referitoare la un control la sediu în comun, motivele acesteia și beneficiile estimate pentru autoritatea solicitată; a se menționa toate informațiile relevante necesare pentru a permite autorității solicitate să acorde asistența necesară prin inițierea unui control la sediu sau a unui control la sediu în comun, după caz]
            5. Restricții privind confidențialitatea și utilizările permise ale informațiilor
            [a se menționa toate avertismentele necesare referitoare la confidențialitate sau restricțiile necesare privind utilizările permise ale informațiilor (cu condiția ca restricțiile respective să fie în conformitate cu dreptul Uniunii)]
            Cu stimă,
            [semnătura]

         ANEXA III

            Formatul standard pentru răspunsul la o solicitare privind cooperarea

         Textul imaginii

            Numărul de referință:
            Data:
            Informații generale
            DE LA:
            Statul membru:
            Autoritatea solicitată:
            Adresa sediului central:
            (Detalii privind persoana de contact desemnată)
            Nume:
            Telefon:
            E-mail:
            CĂTRE:
            Statul membru:
            Autoritatea solicitantă:
            Adresa sediului central:
            (Detalii privind persoana de contact desemnată)
            Nume:
            Telefon:
            E-mail:
            Stimată Doamnă/Stimate Domnule [a se menționa numele corespunzător],
            În conformitate cu articolul 1 alineatul (3) din Regulamentul de punere în aplicare (UE) 2017/988 al Comisiei (1), solicitarea dumneavoastră din data de [zz.ll.aaaa], cu numărul de referință [a se menționa numărul de referință], a fost prelucrată.
            Informațiile obținute
            [în cazul în care informațiile au fost obținute, a fi menționate aici sau a se explica modul în care acestea urmează a fi transmise]
            (1) Regulamentul de punere în aplicare (UE) 2017/988 al Comisiei din 6 iunie 2017 de stabilire a standardelor tehnice de punere în aplicare privind formatele, modelele și procedurile standard referitoare la mecanismele de cooperare în ceea ce privește locurile de tranzacționare ale căror activități au o importanță semnificativă într-un stat membru gazdă (JO L 149, 13.6.2017, p. 3).

         Textul imaginii

            Informațiile furnizate sunt confidențiale și sunt transmise către [a se menționa denumirea autorității solicitante] în temeiul [a se menționa prevederile legislației sectoriale aplicabile] și cu condiția ca acestea să rămână confidențiale în conformitate cu [a se menționa prevederile legislației sectoriale aplicabile].
            [a se menționa denumirea autorității solicitante] aplică prevederile [a se menționa prevederile legislației sectoriale aplicabile] cu privire la restricțiile referitoare la confidențialitate și la utilizările permise ale informațiilor.
            [a se menționa toate avertismentele necesare referitoare la confidențialitate sau restricțiile necesare privind utilizările permise ale informațiilor (cu condiția ca restricțiile respective să fie în conformitate cu dreptul Uniunii)]
            Cu stimă,
            [semnătura]


title: Regulamentul de punere în aplicare (UE) nr. 1074/2011 al Comisiei din 24 octombrie 2011 privind autorizarea Saccharomyces cerevisiae NCYC R-625 ca aditiv pentru hrana purceilor înțărcați (titularul autorizației: Integro Gida SAN. ve TIC. A.S. reprezentat de RM Associates Ltd) Text cu relevanță pentru SEE

text:
               25.10.2011

               RO

               Jurnalul Oficial al Uniunii Europene

               L 278/5

         REGULAMENTUL DE PUNERE ÎN APLICARE (UE) NR. 1074/2011 AL COMISIEI
   din 24 octombrie 2011
   privind autorizarea Saccharomyces cerevisiae NCYC R-625 ca aditiv pentru hrana purceilor înțărcați (titularul autorizației: Integro Gida SAN. ve TIC. A.S. reprezentat de RM Associates Ltd)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea utilizării aditivilor pentru hrana animalelor și prezintă motivele și procedurile de acordare a unei astfel de autorizații.

               (2)

               În conformitate cu articolul 7 din Regulamentul (CE) nr. 1831/2003, a fost depusă o cerere de autorizare pentru Saccharomyces cerevisiae NCYC R-625. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (3)

               Cererea se referă la autorizarea preparatului menționat în anexă ca aditiv pentru hrana purceilor înțărcați, în vederea clasificării în categoria „aditivi zootehnici”.

               (4)

               În avizul său din 11 mai 2011 (2), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, Saccharomyces cerevisiae NCYC R-625 nu are efecte nocive asupra sănătății animalelor, a sănătății oamenilor sau asupra mediului și că acest aditiv poate îmbunătăți creșterea performanței purceilor înțărcați. Autoritatea nu consideră că sunt necesare cerințe specifice de monitorizare ulterioară introducerii pe piață. Aceasta a verificat, de asemenea, raportul privind metoda de analiză a aditivului furajer în hrana animalelor, prezentat de laboratorul de referință înființat prin Regulamentul (CE) nr. 1831/2003.

               (5)

               Evaluarea Saccharomyces cerevisiae NCYC R-625 arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, astfel cum este specificat în anexa la prezentul regulament.

               (6)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Preparatul specificat în anexă, aparținând categoriei „aditivi zootehnici” și grupului funcțional „stabilizatori ai florei intestinale”, este autorizat ca aditiv în hrana animalelor, în condițiile menționate în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 octombrie 2011.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  EFSA Journal 2011; 9 (5):2173.

      ANEXĂ

                  Număr de identificare al aditivului

                  Numele titularului autorizației

                  Aditiv

                  Compoziție, formulă chimică, descriere, metoda de analiză

                  Specii sau categorii de animale

                  Vârsta maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  UFC/kg de furaj complet cu un conținut de umiditate de 12 %

                     Categoria aditivi zootehnici. Grup funcțional: stabilizatori ai florei intestinale

                  4b1872

                  Integro Gida SAN. ve TIC. A.S. reprezentat de RM Associates Ltd

                     Saccharomyces cerevisiae

                  NCYC R-625

                                 Compoziția aditivului

                              Preparat de Saccharomyces cerevisiae NCYC R-625 conținând minimum 1 × 1010 UFC/g de aditiv

                                 Caracterizarea substanței active

                                 Saccharomyces cerevisiae NCYC R-625

                                 Metoda de analiză
                                  (1)

                                          Enumerare: metoda turnării pe placă utilizându-se extract de drojdie – dextroză – cloramfenicol (CGYE) – agar (EN 15789)

                                          Identificare: reacția în lanț a polimerazei (PCR)

                  Purcei
                  (înțărcați)

                  —

                  4 × 1010

                  —

                              1.

                              A se menționa temperatura de depozitare, durata de conservare și stabilitatea la granulare în instrucțiunile de utilizare a aditivului și a preamestecului.

                              2.

                              Pentru purceii înțărcați de până la aproximativ 35 kg.

                              3.

                              Pentru siguranță: trebuie utilizată o mască de respirat în timpul manipulării.

                  14.11.2021

         (1)  Detaliile privind metodele de analiză sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx


title: Regulamentul de punere în aplicare (UE) 2017/1109 al Comisiei din 21 iunie 2017 de ridicare a suspendării depunerii de cereri de licențe de import în cadrul contingentelor tarifare deschise prin Regulamentul (CE) nr. 891/2009 în sectorul zahărului

text:
               23.6.2017

               RO

               Jurnalul Oficial al Uniunii Europene

               L 162/1

         REGULAMENTUL DE PUNERE ÎN APLICARE (UE) 2017/1109 AL COMISIEI
   din 21 iunie 2017
   de ridicare a suspendării depunerii de cereri de licențe de import în cadrul contingentelor tarifare deschise prin Regulamentul (CE) nr. 891/2009 în sectorul zahărului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (1) și (3),
   întrucât:

               (1)

               Regulamentul (CE) nr. 891/2009 al Comisiei (2) a deschis contingente tarifare anuale pentru importul de produse din sectorul zahărului.

               (2)

               Depunerea cererilor de licențe de import pentru numărul de ordine 09.4320 a fost suspendată de la data de 28 septembrie 2016 în temeiul Regulamentului de punere în aplicare (UE) 2016/1728 al Comisiei (3).

               (3)

               Regulamentul de punere în aplicare (UE) 2017/1085 al Comisiei (4) a crescut cantitatea anuală pentru respectivul număr de ordine. Prin urmare, ar trebui ridicată suspendarea depunerii de cereri.

               (4)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Se ridică suspendarea depunerii de cereri de licențe de import pentru numărul de ordine 09.4320, prevăzută în Regulamentul de punere în aplicare (UE) 2016/1728.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 iunie 2017.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul (CE) nr. 891/2009 al Comisiei din 25 septembrie 2009 privind deschiderea și gestionarea anumitor contingente tarifare comunitare în sectorul zahărului (JO L 254, 26.9.2009, p. 82).

      (3)  Regulamentul de punere în aplicare (UE) 2016/1728 al Comisiei din 27 septembrie 2016 de stabilire a coeficientului de alocare aplicabil cantităților care fac obiectul cererilor de licențe de import introduse de la 8 la 14 septembrie 2016 în cadrul contingentelor tarifare deschise de Regulamentul (CE) nr. 891/2009 în sectorul zahărului și de suspendare a depunerii acestor cereri de licențe (JO L 261, 28.9.2016, p. 7).

      (4)  Regulamentul de punere în aplicare (UE) 2017/1085 al Comisiei din 19 iunie 2017 de modificare a Regulamentului (CE) nr. 891/2009 privind deschiderea și gestionarea anumitor contingente tarifare comunitare în sectorul zahărului (JO L 156, 20.6.2017, p. 19).


title: Regulamentul de punere în aplicare (UE) nr. 1052/2014 al Comisiei din 2 octombrie 2014 de înregistrare a unei denumiri în Registrul denumirilor de origine protejate și al indicațiilor geografice protejate [Jambon de Vendée (IGP)]

text:
               8.10.2014

               RO

               Jurnalul Oficial al Uniunii Europene

               L 292/3

         REGULAMENTUL DE PUNERE ÎN APLICARE (UE) NR. 1052/2014 AL COMISIEI
   din 2 octombrie 2014
   de înregistrare a unei denumiri în Registrul denumirilor de origine protejate și al indicațiilor geografice protejate [Jambon de Vendée (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Jambon de Vendée”, depusă de Franța, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție, în conformitate cu articolul 51 din Regulamentul (UE) nr. 1151/2012, denumirea „Jambon de Vendée” trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Denumirea „Jambon de Vendée” (IGP) este înregistrată.
   Denumirea menționată în primul paragraf identifică un produs din clasa 1.2. Produse din carne (fierte, sărate, afumate etc.) din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 octombrie 2014.

            Pentru Comisie,

            pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO C 153, 21.5.2014, p. 14.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2015/30 al Comisiei din 17 decembrie 2014 de înregistrare a unei denumiri în Registrul denumirilor de origine protejate și al indicațiilor geografice protejate [Potjesvlees uit de Westhoek (IGP)]

text:
               9.1.2015

               RO

               Jurnalul Oficial al Uniunii Europene

               L 5/14

         REGULAMENTUL DE PUNERE ÎN APLICARE (UE) 2015/30 AL COMISIEI
   din 17 decembrie 2014
   de înregistrare a unei denumiri în Registrul denumirilor de origine protejate și al indicațiilor geografice protejate [Potjesvlees uit de Westhoek (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Potjesvlees uit de Westhoek” depusă de Belgia a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Potjesvlees uit de Westhoek” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Potjesvlees uit de Westhoek” (IGP).
   Denumirea menționată la primul paragraf se referă la un produs din clasa 1.2. Produse din carne (preparate, sărate, afumate etc.) din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 decembrie 2014.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 260, 9.8.2014, p. 13.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2015/1498 al Comisiei din 7 septembrie 2015 de stabilire a valorilor forfetare de import pentru fixarea prețului de intrare pentru anumite fructe și legume

text:
               8.9.2015

               RO

               Jurnalul Oficial al Uniunii Europene

               L 234/7

         REGULAMENTUL DE PUNERE ÎN APLICARE (UE) 2015/1498 AL COMISIEI
   din 7 septembrie 2015
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 septembrie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  173,3

                  MK

                  41,5

                  XS

                  29,8

                  ZZ

                  81,5

                  0707 00 05

                  TR

                  116,3

                  XS

                  42,0

                  ZZ

                  79,2

                  0709 93 10

                  TR

                  132,5

                  ZZ

                  132,5

                  0805 50 10

                  AR

                  146,2

                  BO

                  135,7

                  CL

                  137,0

                  UY

                  64,0

                  ZA

                  139,4

                  ZZ

                  124,5

                  0806 10 10

                  EG

                  233,7

                  MA

                  201,0

                  MK

                  63,9

                  TR

                  137,2

                  ZZ

                  159,0

                  0808 10 80

                  AR

                  188,7

                  BR

                  88,5

                  CL

                  125,4

                  NZ

                  145,1

                  US

                  136,8

                  UY

                  110,5

                  ZA

                  109,2

                  ZZ

                  129,2

                  0808 30 90

                  AR

                  189,8

                  CL

                  108,0

                  TR

                  131,5

                  ZA

                  113,5

                  ZZ

                  135,7

                  0809 30 10, 0809 30 90

                  MK

                  68,9

                  TR

                  148,1

                  ZZ

                  108,5

                  0809 40 05

                  BA

                  55,4

                  IL

                  336,8

                  MK

                  55,1

                  XS

                  68,2

                  ZZ

                  128,9

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 492/2012 al Comisiei din 7 iunie 2012 de aprobare a unor modificări care nu sunt minore din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Berenjena de Almagro (IGP)]

text:
               12.6.2012

               RO

               Jurnalul Oficial al Uniunii Europene

               L 151/7

         REGULAMENTUL DE PUNERE ÎN APLICARE (UE) NR. 492/2012 AL COMISIEI
   din 7 iunie 2012
   de aprobare a unor modificări care nu sunt minore din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Berenjena de Almagro (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:

               (1)

               În conformitate cu articolul 9 alineatul (1) primul paragraf și în aplicarea articolului 17 alineatul (2) din Regulamentul (CE) nr. 510/2006, Comisia a examinat cererea Spaniei de aprobare a unei modificări a caietului de sarcini a denumirii de origine protejate „Berenjena de Almagro”, înregistrată în temeiul Regulamentului (CE) nr. 2400/96 al Comisiei (2), astfel cum a fost modificat prin Regulamentul (CE) nr. 2206/2003 (3).

               (2)

               Deoarece modificările respective nu sunt minore în sensul articolului 9 din Regulamentul (CE) nr. 510/2006, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 6 alineatul (2) primul paragraf din regulamentul respectiv. Având în vedere că nicio declarație de opoziție nu a fost adresată Comisiei, în conformitate cu articolul 7 din Regulamentul (CE) nr. 510/2006, această modificare trebuie aprobată,

         ADOPTĂ PREZENTUL REGULAMENT:
   Articolul 1
   Se aprobă modificările caietului de sarcini publicate în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 iunie 2012.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 93, 31.3.2006, p. 12.

      (2)  JO L 327, 18.12.1996, p. 11.

      (3)  JO L 330, 18.12.2003, p. 13.

      (4)  JO C 283, 27.9.2011, p. 16.

      ANEXĂ
      Produse agricole destinate consumului uman enumerate în anexa I la tratat:

         Clasa 1.6.   Fructe, legume și cereale în stare proaspătă sau prelucrate

      SPANIA
      Berenjena de Almagro (IGP)